cyanic-selkie/wikianc huggingface dataset:
Frenuloplastia
Toipuminen
Frenuloplastiassa toipuminen kestää muutamasta viikosta kuukauteen, hoitoina ilmakylpyjä sekä vesihuuhtelua useita kertoja päivässä. Välittömästi leikkauksen jälkeen haava-alueelle voidaan laittaa lyhyeksi aikaa niin sanottu rasvalappu.
Alain Robert
Toimintastrategia
Robert kiipesi Chicagon Sears Toweriin vuonna 1999. Rakennus käsittää 110 kerrosta ja on päällystetty lasilla ja teräksellä. Viimeiset 20 kerrosta olivat haastavia, koska pilvien tuoma kosteus vaikeutti huomattavasti kiipeämistä. Hidas ja vaarallinen kiipeäminen eivät estäneet Robert'in suoritusta, vaan hän ylitti eteen tulleen haasteen ja saavutti rakennuksen huipun. Joulukuussa 2004 Robert kiipesi maailman korkeimman rakennuksen Taipei 101:n huipulle ja maaliskuussa 2011 Robert nousi Dubaissa sijaitsevan 828-metrisen Burj Khalifa -pilvenpiirtäjän huipulle kuudessa tunnissa.
Uuden-Kaledonian kansanäänestys itsenäisyydestä 2021
Tulokset
Presidentti Emmanuel Macron kertoi iloinneensa tuloksesta ja sanoi, että "tänään Ranska on kauniimpi, koska Uusi-Kaledonia on päättänyt jäädä osaksi sitä". Tämän jälkeen hän ilmoitti, että Ranskan hallinto aloittaa reformin, jolla on tarkoitus lisätä Uuden-Kaledonian autonomiaa. Vastaavanlainen uudistus on aikaisemmin tehty mm. Ranskan Polynesialla.
Darwininsirkut
Lajit
Maasirkkujen suvun (Geospiza) kuusi lajia ruokailevat maassa ja erilaisten nokkiensa avulla ne pystyvät käsittelemään tehokkaasti erilaista siemenravintoa. Isommilla saarilla, joissa on joukko toisistaan poikkeavia elinympäristöjä, lajit pystyvät asustamaan yhdessä. Poikkeuksen tekevät suvun lajit kaktussirkku (Geospiza scandens) ja isokaktussirkku (Geospiza conirostris), jotka pysyttelevät saarilla, joilla kasvaa majavanhäntäkaktusta (Opuntia basilaris). Eri saarilla esiintyy vain toista niistä. Pienet eroavaisuudet nokassa eivät ole riittäviä estämään kilpailua, joten toinen laji karkottaa aina toisen.
Spencer Smythe
Spencer Smythe muissa medioissa
Myöhemmin Kingpinin löysi Spencerin laboratorionin jäänteistä huonokuntoisena, ja laittoi hänet syväjäädytykseen, koska halusi säästää noin hyvän keksijän hengen (eikä halunnut toimittaa tätä sairaalahoitoon, koska Alistair olisi saanut asiasta tietää, eikä silloin olisi työskennellyt tämän jälkeen Kingpinille).
Yaya Touré
Ura
Tammikuussa 2009 Touré yhdistettiin vahvasti englantilaisiin Manchester Cityyn ja Arsenaliin siirron merkeissä. Etenkin Arsenalia pidettiin vahvana vaihtoehtona Tourén uudeksi seuraksi, sillä siellä pelasi hänen isoveljensä Kolo Touré. Vuonna 2005 Touré oli jo käynyt Arsenalin testeissä mutta ei saanut vielä tuolloin sopimusta Arsenaliin.
Rebaque
Hector Rebaque sai kuljettajan paikan Brabham-tallista seuraavaksi kaudeksi ja päätti samalla lopettaa oman tallinsa pyörittämisen.
Rebaque on vieläkin ainut meksikolainen F1-sarjaan osallistunut talli.
Romano Prodi
Poliittinen ura
Euroopan komission toimikauden lähestyttyä loppuaan Prodi vaati keskusta-vasemmistoa yhdistymään taakseen "maan maineen pilanneen" ja "vastuutonta talouspolitiikkaa" harjoittavan Silvio Berlusconin syrjäyttämiseksi. Riitelyn vuoksi hajonnut Oliivipuukoalitio koottiin uudelleen.
Kaksiajoratainen tie
Kaksiajoratainen tie tarkoittaa tietä, jolla molemmille suunnille on omat ajoratansa eli ajosuunnat on fyysisesti erotettu toisistaan. Tavallisesti vastakkaisten ajosuuntien erottelu on toteutettu maakaistaleella, yhdellä tai kahdella erillisellä kaiteella tai maakaistaleella ja yhdellä kaiteella mikäli keskialueella ei ole valaisinpylväitä. Esimerkiksi moottoritiet, keskikaidetiet ja esplanadityyppiset kadut ovat kaksiajorataisia teitä. Ajokaistoja voi liikennemääristä riippuen olla yksi tai useampi ajorataa kohden.
Rugnola
Rugnola mainitaan ensimmäisen kerran vuonna 1442. Kylän nimen alkuperäistä ei ole tietoa, mutta se vaikuttaisi suomalaisperäiseltä. Kylä on kuulunut hengelliselle rälssille, mutta päätynyt maalliselle rälssille 1500-luvulla. Tuolloin kylässä on ollut neljä tilaa, jotka sijaitsivat vierekkäin kylän läpi kulkevan tien varrella. Tilat ovat päätyneet Viikin kartanon omistukseen 1600-luvun lopulla ja ne yhdistettiin Rugnolan tilaksi 1860-luvulla. Rugnola toimi kartanon ulkotilana, mutta sitä kutsuttiin kansan suussa myös kartanoksi. Rugnola itsenäistyi vuonna 1903 ja 1920-luvulla tilan lisäksi kylässä oli seitsemän tilattoman väen taloa. Rugnolan tilasta lohkottiin muutama asuintila 1930-luvulla. Vuonna 1894 Rugnolaan perustettiin kansakoulu, joka lakkautettiin 1950-luvulla.
Monkey D. Luffy
Ulkonäkö
Aikahypyn jälkeen Luffy ulkoasu muuttuu jonkin verran: hän säilyttää siniset housunsa ja olkihattunsa, mutta pukeutuu muuten punaiseen pitkähihaiseen paitaan, jonka hän jättää auki keskeltä niin, että se paljastaa hänen rintansa ja Marinefordin sodassa amiraali Akainulta saamansa arven. Tämän lisäksi hänellä on nyt uumallaan monille sarjassa nähtäville merirosvoille tyypillinen kangasvyö, joka hänen tapauksessaan on väriltään keltainen.
Olkihattu Luffy
Jopa Merivoimat alkoivat ottaa Luffyä vakavasti kun hän kukisti Kapteeni "Kirveskäsi" Morganin ja tunnettuja merirosvoja kuten Buggy-pellen, Kapteeni Kuron, merirosvokapteeni Don Kriegin ja Arlong- merenmiehen. Luffy sai 30 000 000 berryn kiinniottopalkkion Arlongin voitettuaan. Hänen etsintäkuulutuksensa kasvoi 100.000.000:een berryyn kun hän kukisti yhden Kaapparilordin, Sir Crocodilen ja sai Maailmanhallituksen huomion. Mikäli Luffyn taivaassa kukistama "Jumala" Enel olisi ollut maanpäällinen ja etsintäkuulutettu henkilö, olisi Luffystä saatava summa noussut varmasti yli 500 000 000 berryyn, koska Eiichiro Oda on kertonut, että Enerin päästä maksettaisiin maanpäällä 500 000 000 berryä. Myöhemmin kun Luffy kukisti joukon CP9:n jäseniä Enies Lobbyssä hän sai 300.000.000:n berryn kiinniottopalkkion, julistettuaan sodan Maailmanhallitusta vastaan. Tämän jälkeen Luffy on taistellut Moriaa vastaan ja päässyt vihdoin Sabayodille, Grand Linen puoleen väliin. Siellä hän oli perämiehensä Roronoa Zoron kanssa osa "pahinta sukupolvea", tulokkaita joiden palkkiot ylittivät 100 miljoonaa berryä. Täällä kuitenkin tapahtui Olkihattu merirosvojen tappio heidän taistellessaan Merivoimien amiraalia Kizarua ja kaappariloordia Kumaa vastaan. Miehistön jäsenet lennätettiin eri paikkoihin. Tällöin Luffylle selvisi että hänen Veljensä Portgas D. Ace oli vangittu ja teloitettaisiin piakkoin. Luffy koetti vapauttaa Acen ensin Impel Down vankilasta ja sitten mestauksesta osallistumalla suureen Marinefordin Sotaan. Ace kuitenkin menetti henkensä suojellessaan pikkuveljeään. Tämän jälkeen Luffyn palkkio nostettiin 400 miljoonaan berryyn. Välttääkseen uuden häviön miehistönsä kanssa Luffy päätti pitää 2 vuotta taukoa ja opetella samalla uusia taistelutekniikoita, kuten Hakin käytön perusteet.
Olomuodot
Käsikiinnikkeet Viholliset ovat saaneet Luffyn käsiin kiinni yhtä sun toista. Baroque Worksin Mr.3 sai hänen käteensä vahalukon ja myöhemmin Ener sulaa kultaa joka jähmettyi Luffyn käteen palloksi. Molempia käsikiinnikkeitä hän käytti taisteluissa hyväksi jotka tekivät hänen yhden käden hyökkäyksistä todella voimakkaita.
Bob Gainey
Ammattilaisvuodet
Gainey pelasi kahdesti jääkiekon maailmanmestaruuskilpailuissa, vuosina 1982 ja 1983. Molemmilla kerroilla hän oli voittamassa pronssia. Kanada-cupissa hän edusti maataan niin ikään kahdesti, vuosina 1976 ja 1981. Vuonna 1976 Kanada voitti turnauksen ja vuonna 1981 se sijoittui toiseksi.
Gainey valittiin vuonna 1992 Hockey Hall of Fameen. Vuonna 2008 Canadiens jäädytti hänen pelinumeronsa, numeron 23.
Peugeot 308
Peugeot 308 III (2021–)
Kolmannen sukupolven 308 esiteltiin maaliskuussa 2021. Se perustuu samalle EMP2-perusrakenteelle kuin edeltäjänsä, mutta siihen verrattuna akseliväli on kasvanut 55 millimetriä ja kokonaispituus 110 millimetriä. Auto on kuitenkin 20 millimetriä aiempaa matalampi. 308 on nyt saatavana ensimmäistä kertaa ladattavana hybridimallina, ja se oli ensimmäinen malli, jossa Peugeot otti käyttöön uuden logonsa.
Gay Byrne
Gabriel Mary Byrne, tunnetuin nimellä Gay Byrne (5. elokuuta 1934 – 4. marraskuuta 2019) oli irlantilainen tv-juontaja. Hän juonsi Late Late Show’ta vuodesta 1962 vuoteen 1999 yhtä vuotta lukuun ottamatta. Hän juonsi myös suosittua radio-ohjelmaa RTÉ:llä. Byrneä pidetään yhtenä tärkeimmistä irlantilaisen yhteiskunnan muokkaajista 1960-luvulta lähtien, sillä hän rikkoi useita tabuja tuodessaan julkiseen keskusteluun aiheita kuten ehkäisy, abortti ja maastamuutto.
H.Ö.N.Ö.
Työstö
Äänityksissä oli paljon ongelmia ja ristiriitoja. Popedan muita jäseniä häiritsi Hautamäen ja Petanderin yhteistyö, ja esimerkiksi Holmin mukaan kaksikko teki levyä omaa tahtiaan kysymättä muilta mitään. Holm myös sivuutettiin rummuista kappaleissa ”Tahdotko mut tosiaan”, ”Baareja taivaaseen”, ”Tulta munille”, ”Kärol” ja ”Rutatuta”. Rumpalina niissä toimi Ari Toikka. Petander oli tehnyt kappaleesta demon ja oli niin tyytyväinen Toikan siinä soittamiin rumpuihin, että ei halunnut äänittää niitä uudestaan Holmin kanssa. Mustajärven mukaan Hautamäki ja Petander olivat ilmoittaneet saavansa tehdä Popedan levyillä mitä haluavat, koska eivät tee soololevyjä. Albumilla on Toikan lisäksi muitakin Popedan ulkopuolisia muusikoita, kuten puhallinsoittaja Jyrki Niemi ja yhtyeen aiempi basisti ja toinen perustajajäsen Ilari ”Ilpo” Ainiala.
Musiikki
Popedalle epätyypillinen, aihepiiriltään kesään sijoittuva ”Oodi makkaralle” sai innoituksensa, kun Pate Mustajärvi luki Veikko Ennalan pakinan, jossa oli häntä huvittanut lause: ”Juhannusyössä neito kirmaa niityllä hihitellen ja ylkä painaa perässä kynnetön jutkahdellen reideltä toiselle.” Lause päätyi hieman muunneltuna kappaleen toiseen säkeistöön.
Kansitaide
Albumin kansikuvan teki Juho Juntunen. Kannessa olevasta animaatiohahmosta oli tarkoitus luoda Popedan eräänlainen kuvalogo, joka olisi mukana myös yhtyeen seuraavilla albumeilla. Tämä ei kuitenkaan toteutunut, eikä hahmoa ole enää käytetty myöhemmillä levyillä.
Myynti ja julkaisut
H.Ö.N.Ö. julkaistiin 25. huhtikuuta 1994. Levyn julkaisutilaisuudessa kilpailtiin karting-autoilla. Albumista tuli menestyslevy, joskaan ei aivan yhtä suosittu kuin Popedan edellisalbumista Svoboda. H.Ö.N.Ö. nousi Suomessa listalle huhtikuussa 1994 ja oli korkeimmillaan sijalla kymmenen. Listaviikkoja kertyi 19.
Hönön myynnistä myönnettiin kultalevy vuonna 1995. Sitä oli myyty Suomessa vuoteen 2022 mennessä yli 28 000 kappaletta. Kari Holmin mielestä Hönön hyvän myyntimäärän mahdollisti hitti ”Tahdotko mut tosiaan”, jota ilman albumia olisi myyty vain 5 000 kappaletta.
Pjotr Stolypin
Stolypinin on sanottu tehneen viimeisen yrityksen uudistaa perinpohjaisesti keisarillisen Venäjän poliittinen järjestelmä, yhteiskunta ja talous ennen vuoden 1917 Venäjän vallankumousta. Hän toteutti uudistuksensa pääosin erilaisilla poikkeuslaeilla ja hallinnollisilla määräyksillä, ja kavensi vuonna 1907 äänioikeutta tavalla, jota pidettiin vallankaappauksena. Lisäksi hän tukahdutti avoimen opposition, teloitutti vastustajiaan ja lakkautti sanomalehtiä.
Liberaalin duuman ja levottomuuksien nujertaminen
thumb|Stolypinin [[Korpisaari|Korpisaaren-huvilaan elokuussa 1906 tehdyn pommi-iskun tuhoja.]] Stolypinin virkakauden alussa Venäjä oli vallankumouksellisten levottomuuksien vallassa ja viranomaisia murhattiin yhtenään terroristisessa tarkoituksessa. Pelkästään lokakuun 1905 ja lokakuun 1906 välisenä aikana iskuissa kuoli tai haavoittui 3 611 hallituksen virkailijaa sekä suuri määrä sivullisia. Kaksi upseereiksi naamioitunutta sosialistivallankumouksellisen puolueen maksimalistisiiven jäsentä yritti salamurhata Stolypinin 25. (12.) elokuuta 1906 tekemällä itsemurhapommi-iskun tämän huvilaan Pietarin Korpisaaressa. Iskussa kuoli 27 ihmistä – monet pääministerin vastaanotolle pyrkineitä viattomia sivullisia – ja haavoittui kymmeniä. Stolypinin kolmivuotias poika Arkadi haavoittui lievästi ja 15-vuotias tytär Natalja vammautui jaloistaan pysyvästi, mutta samassa rakennuksessa ollut Stolypin sai vain harmittoman viillon kasvoihin.
Jälkimaine ja muistaminen
Venäjän presidentti Vladimir Putinin on väitetty käyttäneen Stolypinin ympärille luotua myyttiä oman politiikkansa oikeuttamiseen, sillä Putin näyttäytyy samanlaisena kansallista etua poliittisten vapauksien kustannuksella ajavana voimakkaana johtajana ja järjestyksen palauttajana. He myös tulivat valtaan suurelle yleisölle melko tuntemattomina ja suunnilleen samanikäisinä. Putinin hallinnon on sanottu tehneen Stolypinistä myönteisessä valossa esitetyn autoritaarisen johtajuuden henkilöitymän.
Petri Pellikka
Pellikka on professorina viettänyt pidempiä tutkimusvapaajaksoja vuosina 2007–2008 Gentin yliopistossa Belgiassa, Scott Polar Research Institutessa Cambridgen yliopistossa Isossa-Britanniassa ja vuosina 2016–2017 Pekingin yliopistossa Kiinassa, Lundin yliopistossa Ruotsissa ja Canterburyn yliopistossa Uudessa-Seelannissa Erskine Visiting Fellowna. Hän oli Baijerin tiedeakatemian glasiologian komission jäsen vuosina 2004–2010 ja maanmittauksen komission jäsen vuosina 2010–2015 ja toimi Ruotsin avaruushallinnon, Rymdstyrelsen, kaukokartoituskomitean jäsenenä vuosina 2012–2015. Hän on vieraileva professori Wuhanin yliopiston kaukokartoituksen huippuyksikössä The State Key Laboratory of Information Engineering in Surveying, Mapping and Remote Sensing vuodesta 2019. Hänet kutsuttiin kaudeksi 2018–2021 Itävallan tiedeakatemian monitieteisen vuoristotutkimusinstituutin tieteellisen ohjausryhmän jäseneksi. Hän toimi 2019–2021 Suomen Akatemian Luonnontieteiden ja Tekniikan toimikunnan jäsenenä.
Turun Messut
thumb|Presidentti [[Urho Kekkonen tutustui Turun messuihin toimitusjohtaja Heikki Löyttyniemen (vas.) ja maaherra Esko Kulovaaran (oik.) seurassa 5. elokuuta 1966.]] Turun Messut on Turussa järjestettävä messutapahtuma. Tapahtuma järjestettiin ensimmäisen kerran vuonna 1929, ja ne ovat nykyisin Suomen suurimmat yleismessut. Vuonna 2004 messuilla kävi noin 40 000 vierailijaa. Vuoden 2007 messuilla oli neljäsataa näytteilleasettajaa.
Enter Sandman
Levyttäminen
Metallican silloinen basisti Jason Newsted on sanonut, että hänen soundinsa albumilla sai uudenlaisen merkityksen pitkälti tuottaja Bob Rockin ansiosta. Newsted, jonka basso oli tunnetusti miksattu lähes kuulumattomiin yhtyeen edellisellä albumilla …And Justice for All (1988), sanoi ”basson taajuksien astuneen kuvioihin samalla, kun hän [Bob Rock] saapui kuvioihin”.
Rekisteröity parisuhde
]] Rekisteröity parisuhde on samaa sukupuolta olevan parin mahdollisuus rekisteröidä parisuhteensa ja antaa sille sitä kautta juridinen asema. Rekisteröidyllä parisuhteella on monia samankaltaisuuksia avioliiton kanssa, mutta sillä ei välttämättä kuitenkaan ole samoja juridisia oikeuksia kuin avioliitolla. Joissain maissa on laillistettu samaa sukupuolta olevien avioliitto, jolloin samaa sukupuolta olevia kohdellaan täysin samalla tavalla kuin heteroparejakin.
Suomessa on tällä hetkellä voimassa vuosina 2002–2017 solmittuja rekisteröityjä parisuhteita. Vuosina 2002–2017 solmittujen rekisteröityjen parisuhteiden oikeusvaikutukset ovat sellaiset kuin ne olivat parisuhdetta rekisteröitäessä. Käytönnössä erona on nimi ja se, etteivät nämä parit voi adoptoida ulkoisesti tai ottaa yhteistä sukunimeä. Parisuhteet voi muuttaa yhteisellä ilmoituksella avioliitoksi.
Kaupunginhotelli
1930-luvulla Suomessa toimi enimmillään seitsemän kaupunginhotellia. Vuonna 1902 rakennetun Kuopion kaupunginhotellin toiminta lakkautettiin alkuvuodesta 1986. Paikalle avautui Sokos Hotelli Puijonsarven yökerho Puikkari. Suomen majoitusliikkeet 2008 –kirjassa oli vielä Pietarsaaren, Tammisaaren ja Tornion kaupunginhotellit. Tornion kaupunginhotellin nimi on vuodesta 2015 lähtien ollut Park Hotel.
Legio XXI Rapax
Legioona palveli aluksi Hispaniassa. Roomalaisten hävittyä Teutoburgin taistelun Rapax siirrettiin turvaamaan Germanian raja-alueita. Legioonan asemapaikkana oli Castra Vetera, nykyinen Xanten. Vuonna 70 legioona oli kukistamassa bataavien kapinaa, jonka jälkeen legioonan asemapaikkana oli Moguntiacum, nykyinen Mainz. Rapax osallistui Lucius Antonius Saturninuksen kapinaan keisari Domitianusta vastaan vuonna 89. Kapinan jälkeen legioona lähetettiin Moesiaan, jossa sarmaatit tuhosivat sen vuonna 92.
Tom Lindholm
Teatteri
Tom Lindholm innostui teatterista, kun hän näki yksinhuoltajaäitinsä seurassa Kansallisteatterissa lastennäytelmän Kolme iloista rosvoa. Teini-ikäisenä hän kävi Helsingin työväenopiston näytelmäpiiriä. Lindholm pyrki pari kertaa teatterikouluun, mutta ei kuitenkaan sinne päässyt. Tuolloin teatterit ottivat näyttelijäharjoittelijoita. Lindholm saikin ensimmäisen kiinnityksensä Mikkelin kaupunginteatterin näyttelijäharjoittelijana. Mikkelissä hän näytteli neljä vuotta, jonka jälkeen hän siirtyi Vaasan kaupunginteatteriin, missä hän oli kaksi vuotta.
L’Aube Nouvelle
Englantilainen käännös
Beloved Benin, your sunny mountains, palm trees, and green pastures Show everywhere your brightness; Your soil offers everyone the richest fruits. Benin, from henceforth your sons are united With one brotherly spirit sharing the hope of seeing you Enjoy abundance and happiness forever.
Agartha
Agartha on buddhalaisuudessa ja taruissa oletettu maanalainen maailma. Toinen yleinen nimitys Agarthalle on Shambhala tai Shamballa, jonka mainitaan myös olevan Agarthan pääkaupunki. Agarthaan sanotaan olevan sisäänkäynnit Maan etelä- ja pohjoisnavoilta, mutta sinne on väitetty olevan myös muita sisäänkäyntejä.
Dansband
Dansband on ruotsalainen termi, jota käytetään "dansbandmusik"-tyylin tanssimusiikkia esittävästä yhtyeestä. Tanssi tapahtuu yleensä pareissa. Myös jitterbug- ja foxtrot-tansseja voidaan esittää dansband-yhtyeen musiikin tahdissa. Yhtyeiden pääasialliset vaikutteet ovat 1950- ja 1960-lukujen rock-musiikissa.
Kryogeenikausi
Kryogeenikausi on neoproterotsooinen maailmankauden keskimmäinen jakso noin 720–635 miljoonaa vuotta sitten. Silloin oli prekambrin viimeinen jääkausijakso, Varanger- tai Marino-kausi 650–635 miljoonaa vuotta sitten. On väitetty, että kryogeenikautena koko maapallo olisi ollut kokonaan tai melkein kokonaan jään peitossa (lumipallomaa).
J. Arthur Rank
Joseph Arthur Rank (22. joulukuuta 1888 Hull, Yorkshire – 1972) oli brittiläinen teollisuusyrittäjä ja elokuvatuottaja. Hän loi 1940-luvulla suuryrityksen Rank Organisation, jonka päätoimiala oli elokuvatuotanto ja -levitys. Siihen kuului suurimmillaan muun muassa 150 elokuva-alan yritystä eri maissa. Rank-yhtiöt valmistivat ja markkinoivat myös televisio- ja radiovastaanottimia sekä vuodesta 1956 kopiokoneita yhteistyönä amerikkalaisen Xerox-yhtiön kanssa (Rank Xerox). Rank Organisationin jatkaja The Rank Group plc on keskittynyt kasinoliiketoimintaan.
Hullu ukko ja kotiteollisuus
Noitavasara
Promosingle radioille, 1996
Birgittastiftelsen
Säätiön ensimmäinen puheenjohtaja oli prinssi Eugen. Hän hoiti tehtävää kuolemaansa vuoteen 1947 saakka. Säätiön ensimmäisiä toimia oli vuosina 1926–1927 kaivaa esiin ja konservoida luostarin talousrakennuksia. Vuonna 1938 perustettiin retkeilymaja. Säätiöllä oli oma arkkitehti, Erik Fant, joka suunnitteli uudisrakennuksia, kuten vieraskodin ja kansanopiston. Rakennustöiden rahoittamiseksi kerättiin 2,2 miljoonaa kruunua, ja valtio antoi avustuksena 2,8 miljoonaa. Säätiön aktiivisena toimijana oli tuolloin professori Andreas Lindblom.
Yang Xinhai
Xinhai tuomittiin kuolemaan ja teloitettiin Kiinassa 2004.
Pentti Oinonen
Politiikka
Toukokuussa 2009 Oinonen herätti huomiota ja paheksuntaa rinnastettuaan eduskunnassa homoparien perheensisäistä adoptiota käsiteltäessä puheessaan homoseksuaalit eläimiin sekaantumiseen. Oinonen kertoi vain kysyneensä pohdiskelevasti, missä menevät vapaamielisyyden rajat. Oinonen korosti, ettei hänen tarkoituksenaan ollut loukata.
Yksityiselämä
Oinosen vanhemmat olivat maanviljelijä Veikko Johannes Oinonen (1919–1963) ja emäntä Kerttu Annikki Oinonen (o.s. Soikkeli) (1923–1995). Oinonen on neljäs vanhempiensa kymmenestä lapsesta. Presidentti Mauno Koivisto myönsi Kerttu Oinoselle äitienpäivämitalin vuonna 1993. Pentti Oinosen puoliso on lähihoitaja Anneli Oinonen ja heillä on neljä poikaa.
Syyskuun 11. päivän terroritekojen salaliittoteoriat
Syyskuun 11. tapahtumien virallisesta teoriasta poikkeavaa todistusaineistoa tutkivaa ja uutta virallista tutkimusta ajavaa kansanliikettä kutsutaan yleisesti nimellä 9/11-totuusliike. Se koostuu mm. arkkitehdeista, insinööreistä, professoreista, iskujen uhrien omaisista, iskujen silminnäkijöistä ja tiedustelupalvelun ja armeijan työntekijöistä. Totuusliikkeen edustajien julkaisemien tutkimusten mukaan New Yorkin World Trade Center tuho ei ollut mahdollista pelkän lentokoneen osuman ja tulipalon takia, vaan lukuisat todisteet  viittaavat siihen, että rakennusten tuhoamisessa käytettiin räjähteitä ja United Airlinesin lento 93 ammuttiin alas. Totuusliikkeen mukaan reittiliikennelentokoneen syöksy Pentagoniin onnistui vain ajamalla Washingtonin ilmapuolustus alas. Totuusliikkeen mukaan iskuihin syyllistyi henkilöitä Bushin hallinnon johdossa, kuten Dick Cheney, Donald Rumsfeld ja Paul Bremer, jotka olivat avainasemassa mahdollistamassa iskujen toteutumisen, estämässä iskujen kunnollisen tutkimisen ja hyötymässä iskujen verukkeella aloitetuista sodista. Totuusliikettä yhdistää virallisen selityksen, erityisesti Yhdysvaltain hallituksen näkemysten, torjuminen.
Motiivi
Teoriat on yleisesti rakennettu julkisesti saatavilla olevien tieto­lähteiden pohjalta soveltaen “yhdistä pisteet” -lähestymistapaa. Nämä lähteet sisältävät silminnäkijähaastatteluita, uutisraportteja tapahtumapäivältä, tieteellisiä julkaisuja, uutisraportteja hallituksen toimista, terroristien toimeliaisuudesta ja fyysistä tapahtumista sekä suuren määrän videotallenteita. Osassa näitä perusteluita arvostellaan valtavirtamediaa yksittäisten faktojen tiedottamisesta erikseen ilman niiden välisiä yhteyksiä.
Yksittäisille henkilöille annetut varoitukset
On väitetty, että jotkut henkilöt saivat etukäteen varoituksia hyökkäyksistä. Jotkut väittävät, että Pentagonin virkailijat ja muut hallituksen jäsenet, mukaan luettuna San Franciscon pormestari Willie Lewis Brown Jr., peruuttivat syyskuun 11. päivälle tekemänsä lentosuunnitelman. Kehotuksestaan Brown sanoi, että se ”ei tullut missään hälyttävässä muodossa, mikä on syynä siihen, että miksi olen epäröivä tekemään hälyttäviä lausuntoja. Se ei ollut epänormaali kehotus. Olen aina huolestunut siitä, jos lentoni on ajallaan ja he aina varoittavat minua, kun minun pitäisi olla varovainen.” Israelin pääministeri Ariel Sharonin on sanottu peruuttaneen hyökkäysten ajaksi suunnitellun matkansa New Yorkiin. Kirjassaan Extreme Prejudice Susan Lindauer kertoo kuinka häntä varoitettiin matkustamasta New Yorkiin syksyllä 2001 iskujen läheisyyden takia.
Salaliittoteorioita kannattava web-sivu väittää, että New Yorkin pormestaria Rudolph Giuliania olisi varoitettu etukäteen siitä, että kaksoistornit olivat romahtamassa.
United Airlines lento 93 – Shanksville, Pennsylvania
Jotkut internetvideot, kuten Loose Change, pohdiskelevat, että lento 93 laskeutui turvallisesti Ohioon ja että sen sijasta toinen lentokone pudotettiin Pennsylvaniaan. Usein viitattu esiuutislähetys siitä, että lento 93 laskeutui Clevelandin lentoasemalle; myöhemmin opittiin, että Delta lento 1989 sekoitettiin lentoon 93, ja raportti vedettiin pois virheellisenä. Useat 9/11 Totuusliikkeen nettisivut kumoavat tämän väitteen, viitaten tapahtumapaikan romuihin, silminnäkijälausuntoihin sekä siihen, kuinka vaikeata olisi ollut vaihtaa lentokone salaisesti toiseen.
World Trade Centerin iskuihin liittyvät väitteet
Valokuvatodisteisiin perustuva 911: In Plane Site -internetvideo on levittänyt väitettä, että lennon 175 alapuolisella rungolla olisi ollut jonkinlainen kotelo. Tämän väitteen perusteena käytettyyn valokuvaan viitaten Popular Mechanics –lehti lainaa jutussaan Debunking 9/11 Myths Arizonan valtionyliopiston avaruusvalokuvauslaboratorion johtajaa Ronald Greeleytä, joka sanoi, että ”valokuva paljastaa vain Boeingin laskutelineen sisältävän oikeanpuoleisen tuulisuojuksen”. Koteloteoriaa kannattavia henkilöitä on kutsuttu “koteloihmisiksi“. Tämä väite on usein yhdistetty toiseen väitteeseen, jonka mukaan lentokoneen törmätessä eteläiseen torniin tapahtui poikkeava leimahdus. Teorian mukaan lentokoneen alapuolelta laukaistiin juuri ennen törmäystä ohjus.
Bushin hallinnon entinen pääekonomisti Morgan Reynolds, joka myöntää olevansa 9/11-totuusliikkeen “musta lammas”, uskoo, että lentojen 11 ja 175 Boeingin lentokoneet eivät ole voineet törmätä torneihin. Hän on esittänyt, että on saattanut tapahtua “lentokoneiden vaihto“, joissa väitetyt törmäyskoneet vaihdettiin toisiin, tai törmäyksiä ei välttämättä ole tapahtunut ollenkaan. Osa 9/11-totuusliikkeen jäsenistä ei kannata tätä teoriaa, vaikkakin Totuusliike väittelee vielä asiasta keskuudessaan.
“Pax Americana“
Jotkut laajimmin viitatut uuskonservatiivien kirjoituksista ovat kotoisin Project for the New American Century – ajatushautomosta (PNAC, “Uuden amerikkalaisen vuosisadan projekti“). Tähän ryhmään kuuluivat monet Bushin hallinnon jäsenet mukaan lukien Dick Cheney, Donald Rumsfeld, Paul Wolfowitz ja Jeb Bush. Vuonna 2000 julkaistu Rebuilding America's Defenses -dokumentti vaatii lisäpanostusta armeijan muuttamiseksi. Se jatkuu seuraavasti: “Tämä muodonmuutosprosessi…tulee todennäköisesti olemaan pitkä ilman jotakin katastrofaalista ja aktivoivaa tapahtumaa – kuten uutta Pearl Harboria.“
Ehdotetut historialliset ennakkotapaukset
Valtavirtamedia usein kiinnittää huomiota syyskuun 11. päivän tapahtumien ja vuoden 1941 Yhdysvallat toiseen maailmansotaan vetäneen, japanilaisten Pearl Harboriin tekemän hyökkäyksen välisiin yhtäläisyyksiin. Syyskuun 11. päivän iltana presidentti George W. Bush itse kirjoitti päiväkirjaansa: ”21. vuosisadan Pearl Harbor tapahtui tänään.” Jotkut 9/11 Totuusliikkeen jäsenistä ovat myös osoittaneet kahden tapahtuman välisiä rinnakkaisuuksia. David Ray Griffin on väittänyt, että presidentti Franklin D. Roosevelt ei ainoastaan yllyttänyt japanilaisia hyökkäämään vaan että hän ei myöskään ottanut huomioon varoituksia siitä, että hyökkäys oli tulossa ja että hän jopa aktiivisesti vaikutti siihen, että hyökkäys onnistui. Hänen motiivinaan olisi ollut saada Yhdysvallat mukaan sotaan ilman, että se näyttäisi sodan aloittajalta. Toinen tapahtumien välinen yhtäläisyys on uhrien lukumäärä, suunnilleen kolme tuhatta molemmissa tapauksissa, jotka väitetysti olivat kuolleet heidän omien hallitustensa valtuuttamissa tapahtumissa.
Vaihtoehtoteoreetikkojen vastaus
Killtownin sivulla on kiinnitetty huomiota Pentagonin törmäyskohdan edustalla seinän vieressä olleiden kaapelikelojen ja nurmikon hyvään kuntoon Boeing 757 -matkustajalentokoneen törmäyksen jälkeen.
Lamu (saari)
Historia
Lamun saaristo mainitaan mahdollisesti antiikin kreikkalaisessa teoksessa Periplus Maris Erythraei nimellä Pyralae-saaret. Saarien sanottiin olevan egyptiläisten ja arabikauppiaiden tukikohta. Varhaisimmat arkeologiset todisteen vakinaisesta asutuksesta paikalta ovat kuitenkin vasta 1200-luvulta ja ensimmäiset luotettavat historialliset lähteet ovat 1400-luvulta.
Rat King
Arviot
Useat kriitikot ovat verranneet elokuvaa Kotwican aiempaan ohjaukseen Mustaan jäähän. Marita Nyrhinen (Ilkka) suhtautuu elokuvaan myönteisesti: "Kotwicalta odotettiin näyttöä. Rat King palkitsee odotuksen." Elokuva on hänestä "ahdistava mutta oudolla tavalla myös kiehtova ja koskettava elokuva, jonka tematiikka on ajankohtainen ja tärkeä". Arvio on että elokuva on laadukas ja persoonallinen, ohjaus taitavaa. Myös musiikki ja kuvaus saavat runsaasti kiitosta.
Hasan ibn Ali
Hasan ibn Ali ibn Abi Talib (, 624 Medina – 669 Medina) oli profeetta Muhammadin tyttärenpoika. Hasan ibn Alin isä oli sunnilaisuuden neljäs kalifi ja šiialaisuuden ensimmäinen imaami Ali ibn Abi Talibi ja hänen äitinsä oli Muhammedin tytär Fatima Zahra. Hasan ibn Ali on merkittävä hahmo islaminuskossa, sillä hän kuuluu Muhammadin talonväkeen. Häntä pidetään myös šiialaisuuden toisena imaamina. Hasanin arvonimi on Hasan Al Mujtaba.
Suunnikaslihas
Suunnikaslihas kuuluu eturaajan syviin lihaksiin ja se on epäkäslihaksen peittämä. Ihmisellä lihas voidaan jakaa kahteen osaan: musculus rhomboideus minor ja musculus rhomboideus major. Suunnikaslihas kiinnittää yläraajan paikoilleen ja lisäksi se mahdollistaa yläraajan ja kaulan kohotuksen sekä yläraajan taakseviennin. Lihasta hermottaa hartiapunoksesta haarautuvat hermot.
Samaran metro
Historia ja tulevaisuus
Lähivuosina linjaa on tarkoitus jatkaa neljällä asemalla länteen. Seuraava, Alabinskaja, piti avata 2010, mutta tavoite on siirretty vuoteen 2016.
Wintersun (albumi)
Wintersun: Special Tour Edition
Levy 1 (sama kuin Wintersun)
Lappeen Marian kirkko
pienoiskuva|upright=0.85|oikea|Kellotapuli Lappeen Marian kirkko on luterilainen kirkko Lappeenrannan keskustassa Keskuksen kaupunginosassa. Se on Lappeenrannan seurakuntayhtymään kuuluvan Lappeen seurakunnan kirkko. Kirkko vihittiin käyttöön kesäkuussa 1794.
Sokrateen puolustuspuhe (Platon)
Ensimmäinen puhe
Sokrates pyrkii kuvaamaan, mistä hänelle on tullut sellainen maine, että hän olisi jollakin tavalla viisas. Hän kertoo, kuinka hänen ystävänsä Khairefon oli käynyt kysymässä Delfoin oraakkelilta, onko olemassa ketään viisaampaa kuin Sokrates. Tämä oli vastannut, että ei ole. Sokrates oli hämmentynyt vastauksesta, sillä hän ei tuntenut olevansa viisas; toisaalta Apollon ei voinut valehdellakaan.
Lappeen Marian kirkko
Lappeen kirkko on savitaipalelaisen Juhana Salosen rakentamista 7–8 kaksinkertaisista ristikirkoista (nuoremmista kahtamoiskirkoista) ainoa jäljellä oleva. Lappeen kirkko on oikeastaan kaksinkertainen kahtamoinen, jossa on tuplapäädyt. Tämä tarkoittaa sitä, että perinteisen ristimallin lisäksi on myös vinottain oleva risti, jossa pääristirakenteen sisänurkat on rakennettu ulospäin. Se on rakennusteknisesti hyvin harvinainen.
Herman’s Hermits
Yhtyeen alkuperäisiä jäseniä olivat Keith Hopwood (komppikitara, laulu), Karl Green (basso, laulu), Derek ”Lek” Leckenby (soolokitara) ja Barry Whitwam (rummut), mutta pian joukkoon liittyi myös Peter Noone (laulu). Yhtyeen levytyksillä soitti myös useita englantilaisia studiomuusikoita, muun muassa ajan käytetyin kitaristi Jimmy Page.
Yhtye oli Yhdysvalloissa jopa suositumpi kuin kotimaassaan. Erityisesti 1960-luvun jälkipuoliskolla, jolloin monet yhtyeet alkoivat viedä musiikkiaan kunnianhimoisempaan suuntaan, Herman’s Hermitsin helposti omaksuttavat pop-kappaleet vetosivat erityisesti alle 15-vuotiaisiin amerikkalaisnuoriin. Myös laulusolisti Peter Noonen ulkonäkö isoine etuhampaineen sekä poikamainen ilmehtiminen esiintyessä olivat suosion kannalta tärkeässä roolissa. Herman’s Hermits olikin esimerkki 1960-luvun yhtyeestä, joka nautti suuresta kaupallisesta suosiosta, mutta ei saanut osakseen juurikaan arvostusta.
Sokrateen puolustuspuhe (Platon)
Ensimmäinen puhe
Oikeuden päätös
Lappeen Marian kirkko
Urut
Vuonna 1794 valmistunut kirkko ehti toimia lähes 70 vuotta ilman urkuja. Pitkällisen ja monivaiheisen päätösprosessin ja rahankeruun jälkeen 1890-luvulla urut saapuivat kirkkoon. Vanhat urut ovat Kangasalan urkutehtaan valmistamat 36-äänikertaiset mekaaniset urut vuodelta 1967 ja nykyiset urut ovat 13-äänikertaiset urut vuodelta 2014.
Jäykkäkouristus
Taudinaiheuttaja
Bakteeri erittää kahta toksiinia, joista tetanustoksiiniksikin kutsuttu tetanospasmiini aiheuttaa taudin oireet. Se on molekyylipanoltaan noin 150 000 kDa kokoinen polypeptidi, jolla on kyky tunkeutua hermosoluihin ja läpäistä veri-aivoeste etenemällä hermosolun sisällä. Tetanospasmiini on eräs myrkyllisimmistä tunnetuista aineista, ja on arvioitu, että ihmiselle tappava annos on alle 2,5 nanogrammaa painokiloa kohti. Tautia esiintyy myös eläimillä, joskin eräät eläimet, mm. kissat ja koirat, kestävät kohtuullisen suuriakin toksiinimääriä vahingoittumatta. Koska taudin syntymiseen riittää äärimmäisen pieni bakteerimäärä, immuunijärjestelmä ei osaa reagoida taudinaiheuttajaan, eikä rajukaan tauti tuota sairastuneelle immuniteettia.
Historiaa
Nykyisissäkin rokotteissa käytetty tetanustoksoidi, bakteerin kemiallisesti heikennetty myrkky, kehitettiin 1924. Vuonna 1927 Gaston Ramon ja Christian Zoeller yhdistivät sen hieman aiemmin kehitettyyn kurkkumätätoksoidiin ja osoittivat, etteivät ne kilpaile immuunivasteesta. Jäykkäkouristusrokote oli syntynyt. Rokote tuli kaupallisesti saataville Yhdysvalloissa vuonna 1938, mutta sen käytön yleistyminen vei vielä aikaa.
Laajamittaista rokotusohjelmaa motivoi hämmästyttävä näyttö toisen maailmansodan rintamilta. Sotaan osallistuneet yhdysvaltalaissotilaat olivat saaneet 2 tai 3 rokoteannosta ja haavoittuneet saivat tehosteannoksen mahdollisimman pian. Tämän seurauksena yli 2,7 miljoonasta rintamalla haavoittuneesta amerikkalaissotilaasta vain 12 sai jäykkäkouristuksen läpäisyinfektiona.
Melanie Laine
Laine kasvoi musikaalisessa perheessä. Hänen äitinsä ja molemmat isoäitinsä soittivat pianoa ja lauloivat. Lainen tunnetuimpia kappaleita on hänen Juice Newton -coverinsa "Queen of Hearts". Laulaja on ollut ehdolla Kanadan radion musiikkipalkinnon saajaksi.
Gerry Cheevers
Vuonna 1972 hän siirtyi kilpailevan World Hockey Association -liigan leipiin ja pelasi kolme ja puoli kautta Cleveland Crusadersissa ja oli koko ajan liigan parhaita vahteja. Crusadersin ajauduttua talousvaikeuksiin Cheevers palasi Bostoniin 1976 ja pelasi siellä kauden 1980 loppuun, jolloin päätti pelaajauransa.
Kohtauksia eräästä avioliitosta
Vastaanotto
Kohtauksia eräästä avioliitosta on toiminut innoittajana monille elokuvantekijöille. Susanne Bierin ohjaama Rakastan sinua ikuisesti (2002) ja Aubrey Lamin hongkong-elokuva Twelve Nights (2000) ovat sille velkaa. Samoin Woody Allen, jonka elokuvassa Annie Hall (1977) on siitä jälkiä. Stanley Kubrickin Eyes Wide Shut (1999) oli erään amerikkalaiskriitikon mukaan kuin Kohtauksia eräästä avioliitosta, Kenin ja Barbien esittämänä.
Lordi Elgin
Thomas Bruce kuului skotlantilaislähtöiseen Brucen klaaniin. Hän syntyi Charles Brucen, 5. Elginin jaarlin, kolmantena poikana perien jaarlin arvonsa isoveljeltään vuonna 1771, viisivuotiaana. Hänet nimettiin vuonna 1799 Britannian suurlähettilääksi Konstantinopoliin. Hän toimi tehtävässä vuoteen 1803 saakka. Tuona aikana Elgin myös hankki kiistanalaiset marmoriveistokset. Matkalla kotiin Konstantinopolista Elgin jäi 1803 Italiassa vangiksi Napoleonin joukoille, jotka kävivät sotaa Britanniaa vastaan. Hän vietti vuodet 1803–1806 sotavankina Ranskassa.
Jarkko Petosalmi
Jarkko Petosalmi (s. Jarkko Tomi Samuel Patosalmi 17. kesäkuuta 1976 Kuusamo ) on suomalainen kitaristi, joka tunnetaan parhaiten jyväskyläläisen heavy metal -yhtye Timo Rautiainen & Trio Niskalaukauksen rytmikitaristina.
Petosalmi soitti kitaraa Timo Rautiaisen soolokokoonpanossa vuosina 2007–2010. Vuodesta 2012 alkaen hän on ollut mukana Timo Rautiainen & Neljäs Sektori -yhtyeessä.
Savijäkkärä
Savijäkkärän korkeus on noin 5–25 cm, ja sen kukat ovat kellertävänruskeita. Savijäkkärän lehdet ovat kapeansuikeita tai kapean vastapuikeita tai jotain välimuotoja näiden väliltä. Ylimmät lehdet suojaavat pienistä mykeröistä koostuvia palleromaisia latvaryhmiä. Savijäkkärän kehtosuomut ovat suurimmaksi osaksi tummanruskeita tai oljenkellertäviä tai joitain siltä väliltä. Savijäkkärä on tiheäkarvainen. Etenkin sen alimmat haarat ovat kohenevia tai rentoja.
Michel Rocard
Michel Louis Léon Rocard O.Q. (23. elokuuta 1930 – 2. heinäkuuta 2016 ) oli ranskalainen sosialistipoliitikko, pääministeri 1988–1991 ja Euroopan parlamentin jäsen vuodesta 1994.
Yleisurheilun sisäratojen maailmanmestaruuskilpailut 1989
Vuoden 1989 yleisurheilun sisäratojen MM-kilpailut järjestettiin maaliskuussa Budapestissa, Unkarissa.
Lonkeroporno
Lonkeroporno on eräs japanilaisen hentain muodoista, jossa tärkeässä osassa ovat lonkeroiset oliot tai hirviöt.
Ferenc Bene
Unkarin maajoukkueessa Bene debytoi vuonna 1962 ja voitti joukkueessa olympiakultaa vuonna 1964 Tokion kisoissa. Hän oli olympiaturnauksen paras maalintekijä 12 maalillaan. Samana vuonna Bene oli myös mukana voittamassa EM-pronssia. Vuoden 1966 MM-kilpailuissa Unkari selviytyi puolivälieriin ja Bene teki maalin jokaisessa pelaamassaan ottelussa. Kaikkiaan hän edusti Unkaria 76 A-maaottelussa ja teki niissä 36 maalia. Pelaajauransa jälkeen Bene toimi valmentajana Unkarissa ja Norjassa.
Matinkylän metroasema
Matinkylän metroaseman suunnittelusta vastasi Arkkitehtitoimisto HKP Oy. Aseman tunnusmerkki on vaihtelevista valkoisista alumiinilevyistä koostuva kaareva kattopinta.
Sylkiäiset
Sylkiäiset (Spitting Image) on brittiläinen satiirisarja, jota ITV esitti vuosina 1984–1996 ja jota alettiin esittää uudestaan vuonna 2020. Sarjassa käytetään poliitikkoja ja muita julkisuuden henkilöitä esittäviä nukkehahmoja. Kaikkien poliittisten puolueiden henkilöitä satirisoidaan, mutta erityisen huomion kohteena olivat 1980–1990-luvuilla konservatiivipuoluetta edustanut pääministeri Margaret Thatcher ja tämän hallituksen ministerit Norman Tebbit, Geoffrey Howe ja Michael Heseltine ja 2020-luvulla Donald ja Melania Trump, Vladimir Putin, Boris Johnson sekä Harry ja Meghan. Myös aikaisemmin varsin lempeästi kohdeltu Britannian kuninkaallinen perhe on satiirin kohteena 1980–1990-luvuilla.
Vel’s Parnelli Jones Racing
Vel’s Parnelli Jones Racing tai lyhyemmin Parnelli oli yhdysvaltalainen kilpa-autoilutalli. Sen perustivat yhdysvaltalaiset kilpa-autoilijat Velco "Vel" Miletich ja Parnelli Jones.
Sakari Simelius
Talvisodassa everstiluutnantti Simelius toimi 4. divisioonan esikuntapäällikkönä 1939–1940. Jatkosodassa hän toimi 1941–1943 VII armeijakunnan esikuntapäällikkönä. 15.3.1943–4.12.1944 Simelius komensi Jalkaväkirykmentti 4:ää, joka vuoden 1944 suurhyökkäyksen aikana taisteli Syskyjärvellä.
Suomen eOppimiskeskus
Suomen eOppimiskeskus ry on valtakunnallinen yhdistys, joka edistää verkko-opetuksen ja digitaalisten opetustoteutusten käyttöä, tutkimusta ja kehittämistyötä yrityksissä, oppilaitoksissa ja muissa organisaatioissa.
Yhdistys ei kilpaile alan muiden toimijoiden kanssa vaan pyrkii saamaan aikaan aitoa yhteistyötoimintaa, toimien samalla puolueettomana ja voittoa tavoittelemattomana e-osaamisen alan edistäjänä.
Tuija Ernamo
Tuija Brita Johanna Ernamo (s. 9. kesäkuuta 1951 Rauma) on suomalainen näyttelijä. Hän on näytellyt sekä teatterissa että televisio­sarjoissa ja elo­kuvissa.
Munasarjasyöpä
Munasarjasyöpä on usein aluksi täysin oireeton, eikä potilaan kliinisessä tutkimuksessakaan välttämättä havaita mitään erityistä. Varhaisvaiheessa yleisimpiä oireita ovat vatsan alueella tunnusteltavissa oleva kasvain, vatsan turpoaminen, vatsakipu ja suolisto-oireet, kuten pahoinvointi ja ummetus. Levinnyt syöpä voi aiheuttaa myös heikotusta, kuumetta, selkäkipua ja hengenahdistusta.
Rēzekne
Itsenäisyys ja 1900-luku
Itsenäisen Latvian aikana Rēzekne oli kulttuuriltaan rikas ja uudenaikainen kaupunki. Se tarjosi monipuolista koulutusta ja siellä oli lukiot latvialaisille, venäläisille, puolalaisille ja juutalaisille. Rēzekne sai maineen puisto- ja puutarhakaupunkina, mutta myös rakentaminen kiihtyi nopeasti etenkin 1920-luvulla. Myös latgallin kieltä tuettiin ja sitä käytettiin Rēzeknessäkin opetuskielenä.
Eastbourne
Eastbourne on noin asukkaan kaupunki ja hallintopiiri East Sussexin kreivikunnassa Kaakkois-Englannissa, Englannin kanaalin rannikolla. Hallintopiirin alueella ei ole yhtään kuntaa (unparished area).
Aiheesta muualla
thumb|left|Eastbourne Beachy Headilta katsottuna
Ukkoskuuro
Ukkoskuuron synty
Ukkoskuuron synty vaatii pilven nousun −15 °C korkeudelle lumirakeiden muodostumista varten, ja −20 °C korkeudelle jääkiteiden muodostumista varten. Lumirakeet synnyttävät negatiivisen varauksen, jääkiteet positiivisen. .
Ukkosen etäisyys
Ukkospilvien valkeat yläosat näkyvät jopa 30–300 km:n päähän jos näkyvyys on hyvä, mikä ei ole tavallista ennen ukkosta. Ukkospilvi voi olla alempien pilvien peitossa, ja sen erottumista voi haitatta autereinen taivas. Vasta 10–30 km:n etäisyydeltä näkyy ukkospilven mustanharmaa alapuoli, ja siltä etäisyydeltä ukkospilvi voi saavuttaa havaitsijan 10–60 minuutissa. Jos taivaalle ilmestyy kesällä jykeviä valkeitakin kumpupilviä siinä suunnassa, mistä kylmän rintaman on luvattu tulevan, ukkosta voi olla tunnin parin päästä.
Läpimitta
Ukkospilven läpimitta on 0,5–20 km, keskimäärin 8 km. Erään tutkimuksen mukaan Yhdysvalloissa ukkoskuuron tyypillinen läpimitta on 3 km, ja elinikä 30 minuuttia. Yksi ukkossolu voi elää jopa 2 h.
Varaukset
Merkittävä pilven sähköistyminen alkaa, kun lämpötila alittaa pilvessä −20 °C. Ukkonen vaatii minimissään −25 °C ja ehkä noin 7 km:n korkeutta.
Jelena Isinbajeva
Vaikeat vuodet 2009-2011
Kauden 2009 Isinbajeva aloitti jälleen Ukrainan Donetskissa parantaen omissa nimissään ollutta hallimaailmanennätystä 495 cm kahteen kertaan. Hän hyppäsi ensin 497 cm ja sitten 500 cm, joka oli hänen uransa 26. maailmanennätys.
Paluu huipulle ja olympiapronssia 2012
23. helmikuuta 2012 Tukholmassa Isinbajeva hyppäsi uuden sisäratojen maailmanennätyksen 501 cm. Istanbulin sisäratojen MM-kilpailuissa 2012 hän voitti kultaa tuloksella 480 cm. Lontoon olympialaisissa 2012 hän oli kolmas tuloksella 470 cm ja saavutti olympiapronssia.
Venceslaus Pyhä
Legendan mukaan Venceslauksen veli Boleslav murhasi hänet matkalla kirkkoon, luultavasti syyskuussa 929 tai 935. Ruumis paloiteltiin ja haudattiin murhapaikalle. Kolme vuotta myöhemmin Boleslav katui tekoaan ja siirsi pyhänjäännökset Pyhän Vituksen katedraaliin Prahaan. Reliikkien keräämispäivää muistellaan 27. kesäkuuta ja niiden translaatiopäivää 4. maaliskuuta. Venceslauksen murha- ja muistopäivä on 28. syyskuuta.
Piazza Farnese
thumb|Yleiskuva piazza Farnesesta. Piazza Farnese on noin 3 650 neliömetrin laajuinen suorakulmion muotoinen aukio Rooman historiallisessa keskustassa. Sen näkymää hallitsee Farnesen palatsi. Aukiolla on kaksi suihkulähdettä.
Syntymäpäivä
Historiaa
Ajan jäsentäminen on ollut ajan saatossa tärkeä syy syntymäpäivien järjestämiseen. Kun juhlat ja arki vaihtelevat säännöllisin väliajoin, on pystytty paremmin hahmottamaan aikaa. Esimerkiksi Saksassa syntymäpäivien vietto yleistyi 1500-luvulta alkaen. 1900-luvun alussa myös Suomessa vietettiin usein tasavuosijuhlia 50 ikävuodesta alkaen. Lasten syntymäpäiväjuhlat yleistyivät Suomessa 1940-luvulla.
Merkkihenkilöiden syntymäpäivät
Eräiden uskonnollisten merkkihenkilöiden syntymäpäivät ovat kirkollisia juhlapäiviä. Kristityt viettävät joulua Jeesuksen syntymäpäivän kunniaksi, ja juhannuksella on kirkollinen merkitys Johannes Kastajan syntymäpäivänä.
Joel Madden
Elämä
Madden meni naimisiin Nicole Richien kanssa 11. joulukuuta 2010. Heillä on kaksi lasta; tammikuussa 2008 syntynyt tytär ja syyskuussa 2009 syntynyt poika.
Vila Baleira
thumb|right|250px|Vila Baleirassa sijaitseva kirkko. Vila Baleira on Madeiraan kuuluvan Porto Santon kunnan kuntakeskus sekä suurin asutuskeskus. Vila Baleirasta tehtiin kaupunki elokuussa 1996. Pääosa Porto Santon noin 5 000 asukkaasta asuu kaupungissa.
Kaarina Kaikkonen
Maalauksista kohti tilaa ja kolmiulotteisuutta
Teokset muuttuivat yhä selkeämmin omiksi tiloikseen. Vaikuttavaksi mainittu Ja tuuli käy sinun ylitsesi -installaatio täytti 1992 Kuvanveistäjäliiton Galleria Sculptorin Kaikkosen kymmenennessä yksityisnäyttelyssä. Teos koostui suurista puun lehdistä, jotka oli työstetty lasikuidusta, hartsista ja paperista. Toisessa näyttelyssä Sculptorissa 1995 oli esillä myös luontoon ja puihin viittaava installaatio Meri, joka täytti gallerian koivun lehdettömillä oksilla.
Puvuntakeista ja muista vaatteista tehdyt installaatiot
Kaikkosen ensimmäinen ulos tehty vaateteos oli Jo saavutettu etu 1990 Kotkan paloasemalla.
Romaaninen tyyli
Tyylisuunta Ranskassa ja Saksassa
Ranskassa romaaninen taide ja arkkitehtuuri kukoistivat varsinaisesti 1000-luvun loppupuolella.
Oikeuspsykiatrinen sairaala
Oikeuspsykiatrinen sairaala on psykiatrinen hoitolaitos, jossa hoidetaan kriminaalipotilaita. Kriminaalipotilailla tarkoitetaan potilaita, jotka on oikeudessa todettu syylliseksi rikokseen, mutta jätetty tuomitsematta rangaistukseen syyntakeettomina. Näiden lisäksi sairaaloissa hoidetaan myös sairaanhoitopiirien psykiatristen sairaaloiden lähettämiä vaarallisia ja vaikeahoitoisia potilaita, sekä tehdään oikeuspsykiatrisia mielentilatutkimuksia.
Mary Ann Hawkins
Lähteet
__INDEX__
Tatra (auto)
thumb|240px|right|[[Tatra T815 TERRN°1 -maansiirtoauto näyttelyssä Brnossa vuonna 2008.]]
Puijo (täsmennyssivu)
Puijo voi tarkoittaa ainakin seuraavia asioita:
Kajaani (yritys)
Kajaani Oy (vuoteen 1945 saakka Kajaanin Puutavara Osakeyhtiö) oli Kajaanin Tihisenniemellä Kajaaninjoen rannassa toiminut, paperin, sahatavaran ja sellun valmistusta vuosina 1907–1989 harjoittanut yritys. Se sulautettiin lopulta osaksi Yhtyneitä Paperitehtaita.
Historia
Yhtiön perustava kokous pidettiin 9. maaliskuuta 1907 Riihimäellä. Yhtiön nimi oli aluksi Kajaanin Puutavara Osakeyhtiö. Yhtiön pääosakkaita olivat Kalle Välimaa sekä Paloheimo-veljekset Hjalmar Gabriel Paloheimo, Karl Alfred Paloheimo ja Paavo Paloheimo. Muut osakkaat olivat ähtäriläinen August Annila ja kajaanilainen kauppias Ivan Sergejeff. Yrityksen alkuperäinen nimi vaihtui Kajaani Oy:ksi vuonna 1945.
Johtajat
Toimitusjohtajat asuivat 1941–1989 Koskikarassa, joka oli yhtiön edustusasunto Kajaaninjoen rannalla.
Kajaanin sellutehdas
Vuodesta 1910 vuoteen 1982 saakka Kajaanissa toimi myös Kajaanin sellutehdas.
Kajaani Oy Elektroniikka / Kajaani Elektroniikka Oy
Tärkeimmät tuotelinjat elektroniikkatuotannossa olivat taksien taksamittarit (myöhemmin Semel Oy), paperiteollisuuden anturi- ja automaatioteknologia (sakeus-, retentio- ja kuidunpituusmittarit) sekä yleisradioyhtiöiden käyttämät äänipöydät, joiden tuotanto 80-luvun puolivälissä myytiin oululaiselle Jutel Oy:lle. Kajaani Oy:n PK4-paperikonekaupan yhteydessä vuonna 1982 elektroniikkateollisuus myytiin paperikoneen toimittaneelle Valmetille. Yrityksessä työskenteli 1980-luvun lopulla noin 300 henkilöä. Kajaani Elektroniikka jatkoi toimintaansa vuoteen 1993 saakka, jolloin se liittyi osaksi Valmetin Prosessimittaukset-liiketoimintayksikköä. Kajaanin elektroniikkayksikkö oli tämän jälkeen yrityskauppojen myötä osa Metso-konsernia (Metso Automation) vuoteen 2015 asti ja nykyään se on jälleen osa uudelleensyntyneen Valmet Oy:n Valmet Automaatio liiketoimintalinjaa.
Stromsdal
Historia
Stromsdal Oyj listattiin Helsingin pörssiin vuonna 1989. Yhtiön palveluksessa oli viimeisessä vaiheessa noin 160 henkilöä. Työntekijöitä edustaa Paperiliiton Juankosken osasto n:o 57 r.y. Tehtaan kilpailijoita olivat aiemmin muun muassa Vääräkosken Pahvi Oy Ähtärissä, Pankakosken kartonkitehdas Lieksassa, norjalainen Rena Karton AS ja ruotsalaiset Fridafors Kartong AB ja Svaneholms Bruk AB. Näistä Vääräkoski on mennyt konkurssiin, Fridafors lopettanut toimintansa tehtaan molemmat kartonkikoneet tuhonneen tulipalon jälkeen vuonna 2000 ja myös Rena lopettanut toimintansa vuonna 1998. Sittemmin myös Svaneholms Bruk on lopettanut toimintansa. Pankakosken kartonkitehdas on myyty uudelle omistajalle.
Metsänhoitaja
Metsänhoitajien koulutus
Opiskelija voi suunnata kandivaiheessa joko metsäekonomian ja markkinoinnin tai metsien ekologian ja käytön puolelle. Maisterivaiheessa vastaava kahtiajako on metsien ekologia ja käyttö sekä metsäbiotalouden liiketoiminta ja politiikka. Kandi- ja maisteriopintojen opintosuunnat pitävät lisäksi sisällään kaikkiaan 10 erikoistumisalaa. Opintoihin kuuluu myös vapaavalintaisia opintoja sekä yleisopintoja, joiden avulla voi kehittää työelämässä vaadittavaa osaamista sekä tehdä tutkinnosta itsensä näköisen. Opiskelija voi suorittaa kursseja/opintokokonaisuuksia myös muissa Helsingin yliopiston koulutusohjelmissa tai jopa toisessa yliopistossa JOO:n (joustava opinto-oikeus) avulla (esim. Aalto yliopisto).
Luettelo Julia Louis-Dreyfusin saamista palkinnoista ja ehdokkuuksista
pienoiskuva|upright|Julia Louis-Dreyfus [[Primetime Emmy 2014|Primetime Emmy gaalassa 2014. ]]